HILLSONG TV
MISSIO DEI - Jumala missioon 1/4
Kas sinu elul on missioon?
Kui suur on erinevus su praegusel elul sellega, mida võiksid tegelikult elada?
Kas sind hoiab tagasi viivitamine või hirm?
Kas su praegune eluviis paneb vastu sellele elule,
mida võiksid tegelikult elada?
Tänan saadet vaatamast!
Räägin suurest misjonikäsust, mis pole mõeldud vaid misjonäridele.
Me kõik võime elada oma elu olles Jumala poolt seatud
missioonil.
Alustame jutluste seeriat nimega Go.
Kaks kolmandikku ingliskeelsest Jumala nimest on Go.
(ing.k GOD tähendab 'Jumalat', Go aga 'minge').
Jeesus ütles Mk 16:15: "Minge kõike maailma,
kuulutage evangeeliumi kogu loodule!" Seda ütles Jeesus Kristus kõigile,
mitte vaid mõnedele, kes pidid kuskile kindlasse paika minema.
Kuulutage kogu loodule!
"Kes usub ja on ristitud, see päästetakse, aga kes ei usu,
mõistetakse hukka. Kuid uskujaid saadavad sellised
tunnustähed: minu nimel ajavad nad välja kurje vaime,
räägivad uusi keeli, tõstavad paljaste kätega üles mürkmadusid,
ning kui nad jooksid midagi surmavat, ei kahjustaks see neid;
haiged, kellele nad panevad käed peale, saavad terveks.”
See on misjon täis elu.
Me kutsume seda suureks misjonikäsuks.
Väljaläkituseks!
Me saame olla ühisel missioonil Jumalaga,
koos Jeesuse Kristusega.
Ma ei tea, milline on teie arusaam misjonist.
Väga paljud inimesed näevad misjonit kui midagi,
mis on mõeldud vaid misjonäridele.
Briti teoloog Christopher Wright ütles:
"Jumala missioon on liiga tähtis, et seda vaid misjonäridele jätta."
Misjon pole mõedud vaid üksikutele. See on kõigile.
Me võime võtta selle, mis Jumal on meile andnud
ning elada nagu need, kes pole ainult päästetud vaid ka kutsutud!
(2.Tm 1:9)
Meid on päästetud ja kutsutud mitte meie tegude tõttu vaid Tema armu
ja hea eesmärgi nimel.
Kui inimestel puudub ilmutus eesõigusest olla ühisel teekonnal,
missioonil koos Jumalaga siis elatakse küll päästetuna
aga mööda oma kutsumusest.
Eesmärgist juhitud elu on elatud missioonitundega.
Piibel ei räägi, et minge kuskile maailma paika vaid minge kõike maailma.
Millistes eelmise nädala vestlustes sa seda kutset järgisid?
Meie elu ongi ideaalne koht, kus peaks see misjon aset leidma.
Millised huvid on sinu elus?
Ehk on see sport, käsitöö või mõni muu loominguline tegevus?
Jumala missioon on just mõeldud töötama just nendes valdkondades,
millest osa võtame.
Olgu siis selleks need vestlused, millest osa võtame
või võimalused, mis meie elus on.
Jumal on meid varustanud ja seadnud osaks millestki,
kus Ta tahab, et me oleksime Tema missioonil.
Jumal tõesti läkitab inimesi välja ka valitud kohtadesse misjonärideks.
35 aastat tagasi läkitas Jumal meid abikaasaga välja misjonärideks
Austraaliasse. Kui võimas see on!
Kui astusime usus välja, ei teadnud me, mis meid ees ootab.
Ometi olen tänulik, et me ei maganud maha seda võimalust.
"Kuulutage evangeeliumi kogu loodule!" See on missiooni eesmärk.
Franciscus Assisist on tuntud oma ütluse pooles: -
"Kuulutage evangeeliumit kogu aeg ― kui vaja, kasutage sõnu."
Evangeeiumi kuulutamine pole tänavanurgal seismine sildiga:
"Pöördu või põle põrgus!"
See pole misjon.
Misjon on mõistmine, et Jumal on andnud meile talendid,
võimalused ja kutsumise. Ka see, et oleme pühendunud
elama selle kutsumise kohaselt.
Pange seda väga tähele - enamus inimesi elab kahte elu.
Neil on elu, mida elatakse ja elu, mis on jäänud elamata.
Vastupanu hoiab eemal elust, milleks oleme kutsutud.
Samasugune vastupanu, mida Jeesus koges maailmas, kuhu Ta oli läkitatud.
Mk 16:14: "viimaks näitas Jeesus end neile üheteistkümnele,
kui nad lauas istusid, ning sõitles nende uskmatust
ja kõva südant, et nad ei olnud uskunud neid,
kes olid Teda näinud pärast Ta ülesäratamist."
Jeesus sõitles nende uskmatust ja kõva südant.
Jumal on pannud sinusse annid ja su ellu võimalused,
et võiksid olla koos Temaga missioonil.
Meid hoiab eemal sellest missioonist just see,
mis on meie praeguse elu ja tegeliku kutsumuse vahel.
Jeesuse järgijad olid eemal oma missioonist
kuna neil oli raskusi ülestõusmise mõistmisega.
Põhjuseks oli uskmatus ja kõva süda.
Nii paljud inimesed on poolikult Jumala missioonil
just uskmatuse pärast selle plaaniga, mida Jumal neis endis teha võib.
Ei usuta sellesse, et Jumal midagi meis imeliselt esile tuua võiks.
Ma ei tea millisel kujul uskmatus sinu elus maad võtab.
Vahel võib see olla ka alateadvuslik. Ometi aga seeläbi oleme takistatud
ega astu tõeliselt sellesse, mis Jumalal on meie jaoks.
Mis on sinu elus takistuseks, et võiksid elada elu,
mis on tõeliselt sinu kutsumuseks?
Kuulus novellist, H.G Wells, rääkis millestki sarnasest,
mis puudutab edukust.
"rikkus, kuulsus, positsioon ja võim pole edukuse mõõtjateks.
Edukuse ainus mõõt on vahe, mis me oleksime võinud teha
ja mida oleme teinud.
Mõõt selle vahel, kelleks oleksime võinud saada ja kelleks oleme saanud.
Edu saabub sellega, kui me kasvame oma potentsiaali sisse."
Vahel on takistuseks viivitamine.
Vahel on takistuseks hirm.
Takistuseks võib olla ka liigne mõistuslikustamine -
elamine vaid selle järgi, mis tundub meile loogiline.
Takistuseks võib olla iseenese sabotaaž.
Kui apostel Paulus räägib roomlaste kirjas õigsusest Jeesuses.
Õigsusest, mis tuleb vaid läbi armu.
Rm 9:19 ütleb Paulus: "nüüd sa ütled mulle:
Kes saab vastu panna Jumala tahtmisele?”
Tihti ei näe me, kuidas paneme vastu Jumala tahtele.
Vahel tuleb see vastupanu vastuvõtlikkuse puudumisest
seoses sellega, mida Jumal saab meis kasutada ja teha.
Siin on inimesi, kelles on veel kirjutamata raamatuid.
Miks pole aga need veel kirjutatud?
Selleks võib olla ükskõik millist kuju võttev uskmatus.
"Mis siis, kui ma kirjutaksin aga ei leiaks kirjastajat?"
Ehk ei leiagi.
"Mis saab siis, kui ma kirjutan aga inimestele ei meeldi see?"
Neile ei pruugigi.
Ometi on siin inimesi, kelles on kirjutamata raamatuid.
Jumal võib teha imelisi asju, kui oled Temaga koos missioonil.
Selle asemel, et vastu panna mõistusega
ja hirmule alla jäädes või lihtsalt viivitades, -
otsusta astuda koos Jumalaga missioonile.
Sulge see vahe oma elus elamata jäänud eluga.
Siin on inimesi, kellel on igatsus teha midagi enamat
koos Jumalaga just seal, kuhu Jumal sind juhatanud on
ja veel juhatada tahab. Jumal tahab inimesi puudutada läbi sinu.
Siin on inimesi, kes omavad kompetentsust,
et anda edasi juhiseid, mis oleks abiks paljudele inimestele.
Siin on inimesi, kelles on ande ja oskusi,
mis tulevad ka teistele õnnistuseks.
Siin on inimesi, kellel on muusikaline and aga seda ei kasutata.
Miks?
Just vastupanu tõttu.
Tihti on põhjuseks uskmatus, et Jumal võiks sind kasutada.
Jumala missioon pole mõeldud vaid misjonäridele.
Jumala missioon on usklikele.
Tihti öeldakse:
"Seda küll ei juhtu!"
"See pole võimalik!"
"Ma ju ei tunne kedagi"
See ongi vastupanu!
Ka uskmatus!
Kui Jeesus rääkis suurest misjonikäsust,
kutsus Ta meid ühisele missioonile endaga.
Ta läkitas meid välja, et sünniksid muutused.
Ta kutsus meid palvetama haigete eest, et nad saaksid terveks.
Mõtleme, et kõva südant on vaid mässajatel.
Tegelikult muudavad oma südame ka kõvaks need,
kes sulgevad end Jumala tahtele.
Sellele, kuidas Jumal meid kasutada tahab.
Jumal kutsus Joonat. Ta oli kutsutud minema Niinive linna.
Joona aga saboteeris ennast. Ta pidi minema Niinivesse.
Sinna minemise asemel läks Joona laevale, et põgeneda Jumala ligiolust.
Joona 1: "Ja Issanda sõna tuli Joonale, Amittai pojale;
Ta ütles: võta kätte, mine Niinevesse, sinna suurde linna,
ja jutlusta sellele, sest nende kurjus on tõusnud mu palge ette!”
Aga Joona tahtis põgeneda Issanda palge eest Tarsisesse;
ta läks alla Jaafosse ja leidis laeva, mis oli Tarsisesse minemas;
ta andis sõiduraha ja astus peale, et minna koos nendega Tarsisesse,
Issanda silma alt ära. "
Joosua maksis selle eest hinna - ta andis sõiduraha.
Ta jooksis Jumala eest ära ja saboteeris Jumala kutset.
Sa võid maksta hinna kaotatud võimaluse eest, kahetsuse eest,
raisatud aja eest või ükskõik missuguse ebakindluse eest.
Jumal on pannud sinusse midagi ja kui sa tahad elada missioonil olles,
siis jäta maha südame kõvadus ja uskmatus
ning ela olles ühisel missioonil Jumalaga.
Võid öelda: "Brian, sa ju alati räägid seda,
et oleme päästetud ja kutsutud eesmärgiga?"
Just täpselt nii see on!
Suhtun kirglikult sellesse, et näha kogudust astumas
oma potentsiaali Kristuses Jeesuses!
Igatsen näha, et inimesed jätavad maha uskmatuse, südame kõvaduse
ja ratsionaliseerimise ja astuvad sellesse,
mis Jumalal on nende jaoks varuks.
Võime end ise väga kergelt saboteerida.
17aastaselt läksin ma Piiblikooli.
Suhtusin väga kirgikult Jumalasse, evangeeliumi kuulutamisse,
jutlustamisse ja koguduse rajamisse. Elasin selle nimel.
Mu isa oli väga andekas jutlustaja. Keegi ei seadnud mulle latti kõrgele
aga ma seadsin selle iseendale.
Kord paluti mul Piiblikoolis kõneleda.
See toimus 60 õpilase ees.
Ma kahtlesin, et saan hakkama. Olin ebakindel, uskmatu ja täis hirmu.
Kui tuli minu kord jutlustada, istusin ma autosse ja sõitsin minema.
Ma saboteerisin iseennast.
See ei pruugi olla viis, kuidas sina saboteerid end oma elus.
Sa võid olla noormees, kes ei lähegi eksamile,
kuna arvad, et nagunii kukud läbi.
Võid olla vanem, kes oma lapsi hoiatad mitte lootma parimat,
et nad ei pettuks. See on traagiline viis,
kuidas oma lapsi kasvatada!
Julgustan teid kasvatama oma lapsi uskuma,
et kõik on võimalik läbi Jeesuse Kristuse!
Ära täida lapsi uskmatusega!
Täida nende süda vastupidavusega, mis paneb neid elama tõeliselt
selles osas, mis Jumalal on nende jaoks.
Inimene, kes end saboteerib, lööb käega juba enne alustamist.
Realiseerimata potentsiaal võib võtta väga palju erinevaid vorme.
Üks kõige ilmekam näide viivitamisest on Moosese - aegne vaarao.
Jumal kõnetas vaaraod, et ta laseks Tema rahval minna.
Vaarao pani sellele vastu.
Seepärast laskis Jumal sinna tulla mitu erinevat katku.
2.Moosese raamatu 8.peatükis oli selleks katkuks konnad.
Konnad olid kõikjal.
Nad polnud mitte ainult jões, kus nad olema peaksid.
Mooses küsis vaaraolt:
osuta mulle seda au: millal ma pean palvetama sinu
ja su sulaste ning su rahva pärast, et konnad kaotataks
sinu ja su kodade kallalt, et nad jääksid üksnes jõkke?”
Pange tähele, mida vaarao vastas: homme.”
Miks?
Sest ta seisis vastu millelegi suuremale - Jumala rahva vabanemisele.
Vastupanek ei toimu kunagi allasuunas.
See ei takista sind kunagi pausi tegemast,
puhkamast või mõnes teises suunas minemast.
Vastupanu tahab tekkida vaid siis, kui see seab sind missioonile.
Missioonile, kus mõju kasvab, kus on õitseng,
kus Kuningriik laieneb ja kus Jumala eesmärgid saavad tõeks inimeste elus.
See on koht, kus kohe kindlasti koged vastupanu.
Seiske siis vastu kuradile, siis ta põgeneb!
Kurat tahab panna vastu, et röövida sinu elust Jumala tahe.
Apostel Peetrus oli vanglas oma usu pärast.
See polnud ainus kord, kui ta vanglas oli.
Apostlite 12 on kirjas, et Peetrus oli aheldatud
ja seal oli ka 2 valvurit temaga.
Vangikongil oli ees värav ja veel teinegi uks.
Jumal aga vabastas ta imepäraselt.
Samal ajal palvetasid Peetruse vabaduses olevad kaaslased
tema vabanemise pärast.
Kui palvekoosolekul palvetati Peetruse pärast, tegi Jumal ime
ja ahelad langesid. Peetrus pääses mööda valvuritest
ja läbi ka kahest uksest.
Vabanenuna läks Peetrus sinna, kus teised olid palvetamas.
Ta koputas uksele. 13.salmis on kirjas järgnevalt:
"kui ta siis hooviväravale koputas, tuli sinna kuulatama tüdruk, Roode.
Kui ta Peetruse hääle järgi ära tundis,
siis rõõmu tõttu ei avanud ta väravat, vaid jooksis sisse ja teatas,
et Peetrus seisab värava taga."
Nüüd vastasid need, kes Peetruse vabanemise pärast palvetasid:
Sa jampsid!” Tema aga kinnitas, et see on nõnda.
Siis nad ütlesid: See on tema ingel.”
Peetrusele oli lihtsam vangist pääseda, kui siseneda palvekoosolekule,
kus tema vabanemise pärast palvetati.
Mille pärast sina palvetad, et Jumal sind kasutaks?
Vahel on vastus sellele, et pääseksid kitsikusest missiooni,
on palju lihtsam kui meie vastupanu osutav mõistus
seda vastu võtta oskab.
Meil on on vaja lahti ütellda uskmatusest ja südame kõvadusest.
Selleks, et meie elu võiks olla tõeliselt see, milleks meid loodud on.
Suur misjonikäsk kõlab nagu midagi,
mis justkui oleks mõeldud vaid üksikutele misjonäridele.
Ometi on aga igaüks meist kutsutud ühisele koostööle koos Jeesusega.
Selleks, et Jumala Kuningriik võiks laieneda kõikjal üle maailma.
Oleme kutsutud algust tegema just siin, kus oleme.
Selle asemel, et arvata, et missioonile peab välja minema,
on tähtis mõista, et tuleks Jeesus kaasa võtta
kõikjale, kuhu läheme.
Selleks võib olla kool, töökoht või mõni muu paik, kus juba oleme.
Ärge alahinnake seda, mida Jumal võib teha
sinu talentide ja võimalustega.
Meis on palju varjul, mida arendamata ei nähtagi vilja.
Kurat paneb meisse oskuslikult mõtteid, mis kasvatavad uskmatust.
Enne, kui Jeesus andis suure misjonikäsu,
sõitles ta jüngreid nende uskmatuse ja südame kõvaduse pärast.
Jumala poolt antud võimaluste suhtes.
Me võime ise oma südame kõvaks teha
Jumala poolt antud võimaluste suhtes.
Võime uskmatusel lasta tekitada viivitamist, hirmu, mõistuspärastamist
ja seeläbi end ise saboteerida.
Saagu kõrvaldatud see, mis sind takistab elamast elu,
milles realiseerub täielikult sinusse pandud potentsiaal.
Kui ma koguduses käima hakkasin, oli mul edukas karjäär ja tasuv töö.
See oli soosing, mida kogesin sel eluperioodil.
Siis aga tundsin, kuidas Jumal kutsus mind uude hooaega.
Ta kutsus mind tegema sotsiaaltööd.
Raske oli jätta ühiskonna silmis edukat karjääri
ja hea palgaga kaasaskäivat kindlustunnet
ning selle asemel astuda raske töö suunas,
kuhu tundsin, et Jumal mind juhatas.
Võitlus kestis aastaid kutsumuse ja surve vahel,
mida arvasin, et ühiskond mulle peale pani.
Raha hoidis mind tagasi.
Isa ja abikaasana tundsin kohustust olla ise varustaja.
Tegelikult kogu aeg ajasin ma taga raha.
Kaugus kutsumusest kasvas aina enam.
Kord oma naisega vesteldes, ütles ta, et on alati arvanud,
et olen kutsutud töötama inimestega.
Otsustasin teha raske valiku loobuda tasuvast tööst selle kasuks,
kus tundsin, et minus olevad annid on tõeliselt kasutuses.
Kõik need aastad tundsin, et miski on puudu.
Minu elus oli realiseerimata potenstiaal,
mis leidis lahenduse vaid siis, kui vastasin Jumala kutsele.
Tegin ususammu -
jätsin seljataha kindluse, mida varem olin tundnud
ning tegin samme selle suunas, kuhu uskusin Jumalat end kutsuvat.
Rahu, mis sellega kaasnes oli imeline.
Ma alistun
Ma annan end üle
tahan Sind tunda enam
tahan Sind tunda rohkem veel
Ma alistun
Ma annan end üle
tahan Sind tunda enam
tahan Sind tunda rohkem veel
Nagu jõuduandev tuuleiil
Jeesus võta mind vastu
Issand Su tahe sündigu
Issand Su tahe sündigu minus
Nagu võimas torm
elusta minu sisemus
Issand Sinu tahtmine sündigu
Pastor Briani Houstoni jutlust
"Ta valas välja selle, mida te nüüd näete ja kuulete"
on võimalik endale tellida CD-na.
Jutlus põhineb Apostlite tegudel ja Nelipühapäeva sündmustel.
Hillsongi koguduse veebilehelt on teil võimalus inglise keeles uurida
täpsemaid juhiseid tellimisvõimaluste kohta.
Samalt veebilehel on teil võimalus kuulda jutlusi
paljudelt erinevatelt ja armastatud kõnelejatelt.
Vaata lähemalt:
www.hillsongtv.com/partner
ÄRKAMINE
Midagi on sinu sees toimumas.
Sinu iseloomu kasvatatakse ja muudetakse.
Sinu juured lähevad sügavale mulda.
Sa kasvatad usalduse, kindluse ja tugevuse.
Saad tõusta vaid nii kõrgele, kui sügaval on su juured.
Ära põlga madalat algust. See on tee kõrgustesse,
kuhu Jumal sind tõsta tahab.
Jeesuse vere läbi on tõmmatud piir igale needusele sinu elus.
Niisamuti on Tema vere läbi kõik ahelad su elus murtud!
Nii sina, kui ka su järeltulevad põlvkonnad on vabastatud.
See, millest sinu eelkäijad on läbi läinud,
pole enam sinu osa.
Sinu elu on Jeesuse läbi muudetud. Su ellu tuleb suur rõõm!
Ärkamine on jõudnud siia linna!
Tänan teid vaatamast tänast saadet!
Läbi Jeesuse Kristuse võib sul olla osa Jumala poolt seatud
eesmärgist ja lootusest.
Ava oma süda Jumala poolt antud võimalustele -
palu Jeesus oma elu Issandaks.
Tema läbi võid omada isiklikku suhet Jumalaga.
Tänan taaskord vaatamast!
Jumal õnnistagu teid!
HILLSONG TV